CELEX: 42022X0082
Language: lt
Date: 1642636800000
Title: JT taisyklė Nr. 26. Vienodos transporto priemonių patvirtinimo, atsižvelgiant į jų išorines iškyšas, nuostatos [2022/82]

2022 1 20   
               
               
                  LT
               
               
                  Europos Sąjungos oficialusis leidinys
               
               
                  L 13/51
               
            
         Pagal tarptautinę viešąją teisę, juridinę galią turi tik JT EEK tekstų originalai. Šios taisyklės statusas ir įsigaliojimo data turėtų būti tikrinami pagal paskutinę statusą nurodančio JT EEK dokumento TRANS/WP.29/343 versiją, kurią galima rasti https://unece.org/status-1958-agreement-and-annexed-regulations
         JT taisyklė Nr. 26. Vienodos transporto priemonių patvirtinimo, atsižvelgiant į jų išorines iškyšas, nuostatos [2022/82]
         
            Įtrauktas visas galiojantis tekstas, įskaitant:
         
         04 serijos pakeitimus. Įsigaliojimo data: 2020 m. rugsėjo 25 d.
         TURINYS
         TAISYKLĖ
         
                     1.
                  
                  Taikymo sritis ir tikslas
                  
               
                     2.
                  
                  Apibrėžtys
                  
               
                     3.
                  
                  Patvirtinimo paraiška
                  
               
                     4.
                  
                  Patvirtinimas
                  
               
                     5.
                  
                  Bendrosios specifikacijos
                  
               
                     6.
                  
                  Konkrečios specifikacijos
                  
               
                     7.
                  
                  Transporto priemonės tipo pakeitimas
                  
               
                     8.
                  
                  Gamybos atitiktis
                  
               
                     9.
                  
                  Sankcijos už gamybos neatitiktį
                  
               
                     10.
                  
                  Visiškas gamybos nutraukimas
                  
               
                     11.
                  
                  Už patvirtinimo bandymus atsakingų techninių tarnybų ir tipo patvirtinimo institucijų pavadinimai bei adresai
                  
               
                     12.
                  
                  Pereinamojo laikotarpio nuostatos
                  
               PRIEDAI
         
                     1.
                  
                  Pranešimas dėl transporto priemonės tipo patvirtinimo, patvirtinto tipo išplėtimo, tipo nepatvirtinimo, patvirtinimo panaikinimo arba visiško gamybos nutraukimo, atsižvelgiant į išorines iškyšas, pagal Taisyklę Nr. 26
                  
               
                     2.
                  
                  Patvirtinimo ženklų išdėstymas
                  
               
                     3.
                  
                  Iškyšų ir tarpų matmenų nustatymo metodai
                  
               
                     4.
                  
                  Pranešimas dėl bagažo laikiklio, slidžių laikiklio arba radijo įrangos perdavimo ar priėmimo antenos – atskirojo techninio agregato – tipo patvirtinimo, patvirtinto tipo išplėtimo, tipo nepatvirtinimo, patvirtinimo panaikinimo arba visiško gamybos nutraukimo
                  
               1.   TAIKYMO SRITIS IR TIKSLAS
         
                  
                     1.1.
                  
                  
                     Ši taisyklė taikoma M1 kategorijos transporto priemonių išorinėms iškyšoms (1). Ji netaikoma išoriniams netiesioginio matymo įtaisams arba vilkties įtaisų rutuliams.
                  
               
                  
                     1.2.
                  
                  
                     Šia taisykle siekiama sumažinti pavojų sužaloti asmenį, jeigu per avariją transporto priemonės kėbulas nublokštų asmenį arba jį kliudytų, ar sumažinti sužalojimo sunkumą. Tai taikoma ir stovinčiai, ir važiuojančiai transporto priemonei.
                  
               2.   APIBRĖŽTYS
         Šioje taisyklėje:
         
                  
                     2.1.
                  
                  
                     
                        transporto priemonės tipo patvirtinimas – transporto priemonės tipo patvirtinimas, atsižvelgiant į išorines jos iškyšas;
                  
               
                  
                     2.2.
                  
                  
                     
                        transporto priemonės tipas – variklinių transporto priemonių, nesiskiriančių tam tikrais esminiais aspektais, pvz., išorinio paviršiaus forma ar medžiagomis, kategorija;
                  
               
                  
                     2.3.
                  
                  
                     
                        išorinis paviršius – transporto priemonės išorė, įskaitant variklio dangtį, bagažinės dangtį, duris, sparnus, stogą, apšvietimo ir šviesos signalinius įtaisus ir matomas stiprinamąsias sudedamąsias dalis;
                  
               
                  
                     2.4.
                  
                  
                     
                        grindų linija – toliau nurodytu būdu nubrėžta linija:
                     statusis neapibrėžto aukščio kūgis, kurio kraštinė su vertikale sudaro pusinį 30° kampą, išoriniu pakrautos transporto priemonės paviršiumi traukiamas taip, kad kūgis kėbulą liestų žemiausiame jo išorinio paviršiaus taške. Grindų linija – tų sąlyčio taškų geometrinė trajektorija. Nustatant grindų liniją, transporto priemonės keltuvo įtaisų, išmetamųjų vamzdžių ir ratų nepaisoma. Laikoma, kad erdvė tarp ratų išorinio ir vidinio gaubtų – tai tariamas paviršius, kuris yra tolygus gretimo išorinio paviršiaus tęsinys. Nustatant grindų liniją, atsižvelgiama į buferius abiejuose transporto priemonės galuose. Atsižvelgiant į konkrečią transporto priemonę, grindų linijos trajektorija gali būti ties buferio skerspjūvio pakraščiu arba kėbulo plokšte po buferiu. Jeigu vienu metu nustatomi du arba daugiau sąlyčio taškų, nustatant grindų liniją naudojamas žemesnis sąlyčio taškas.
                  
               
                  
                     2.5.
                  
                  
                     
                        kreivumo spindulys – apskritimo, labiausiai atitinkančio nagrinėjamos sudedamosios dalies formos kreivę, lanko spindulys;
                  
               
                  
                     2.6.
                  
                  
                     
                        pakrauta transporto priemonė – transporto priemonė, pakrauta iki didžiausios techniškai leidžiamos masės. Transporto priemonės su hidropneumatinėmis, hidraulinėmis ar pneumatinėmis pakabomis arba automatinio išlyginimo pagal apkrovą įtaisais bandomos transporto priemonei esant gamintojo nurodytoms nepalankiausioms įprasto naudojimo sąlygoms;
                  
               
                  
                     2.7.
                  
                  
                     transporto priemonės toliausias išorinis kraštas – plokštuma, transporto priemonės šonų atžvilgiu lygiagreti su transporto priemonės išilgine vidurio plokštuma ir sutampanti su jos toliausiu šoniniu kraštu, o transporto priemonės priekio ir galo atžvilgiu – statmena skersinė transporto priemonės plokštuma, sutampanti su transporto priemonės toliausiais priekiniu ir galiniu kraštais; nepaisoma šių iškyšų:
                  
               
                  
                     2.7.1.
                  
                  
                     padangų prie jų sąlyčio su žemės paviršiumi taško ir jungčių, skirtų padangų slėgmačiams;
                  
               
                  
                     2.7.2.
                  
                  
                     bet kokių apsaugos nuo slydimo įtaisų, kurie gali būti pritvirtinami prie ratų;
                  
               
                  
                     2.7.3.
                  
                  
                     netiesioginio matymo įtaisų;
                  
               
                  
                     2.7.4.
                  
                  
                     šoninių posūkio rodiklio žibintų, kraštinio kontūro gabaritinių žibintų, priekinių ir galinių gabaritinių (šoninių) žibintų ir stovėjimo žibintų;
                  
               
                  
                     2.7.5.
                  
                  
                     transporto priemonės priekio ir galo atžvilgiu – prie buferių pritvirtintų dalių, vilkties įtaisų ir išmetamųjų vamzdžių;
                  
               
                  
                     2.8.
                  
                  
                     prie plokštės pritvirtintos sudedamosios dalies iškyšos matmuo – pagal šios taisyklės 3 priedo 2 punkte aprašytą metodą nustatytas matmuo;
                  
               
                  
                     2.9.
                  
                  
                     
                        vardinė plokštės linija – linija, kertanti per du rutulio centre esančius taškus, kai to rutulio paviršius pirmą ir paskutinį kartą paliečia sudedamąją dalį, pagal šios taisyklės 3 priedo 2.2 punkte pateiktą aprašymą atliekant matavimo procedūrą;
                  
               
                  
                     2.10.
                  
                  
                     
                        antena – bet koks įtaisas, siunčiantis ir (arba) priimantis elektromagnetinius signalus;
                  
               
                  
                     2.11.
                  
                  
                     
                        buferis – transporto priemonės priekinė apatinė išorinė konstrukcija. Į ją įeina visos konstrukcijos, skirtos transporto priemonei apsaugoti jai nedideliu greičiu susidūrus priekiu arba iš galo, ir visi tos konstrukcijos pritvirtinimo elementai;
                  
               
                  
                     2.12.
                  
                  
                     
                        buferio dangtelis – nestandus išorinis buferio paviršius, paprastai einantis per visą transporto priemonės priekinės arba galinės dalies plotį.
                  
               3.   PATVIRTINIMO PARAIŠKA
         
                  
                     3.1.
                  
                  
                     Paraiška dėl transporto priemonės tipo patvirtinimo atsižvelgiant į jos išorines iškyšas
                  
               
                  
                     3.1.1.
                  
                  
                     Paraišką dėl transporto priemonės tipo patvirtinimo atsižvelgiant į jos išorines iškyšas pateikia transporto priemonės gamintojas arba jo tinkamai įgaliotas atstovas.
                  
               
                  
                     3.1.2.
                  
                  
                     Prie paraiškos pateikiami šie dokumentai trimis egzemplioriais:
                  
               
                  
                     3.1.2.1.
                  
                  
                     transporto priemonės priekinių, galinių ir šoninių dalių nuotraukos, padarytos 30–45° kampu į vertikalią išilginę transporto priemonės simetrijos plokštumą,
                  
               
                  
                     3.1.2.2.
                  
                  
                     buferių brėžiniai su nurodytais matmenimis ir, tinkamais atvejais,
                  
               
                  
                     3.1.2.3.
                  
                  
                     tam tikrų išorinių iškyšų brėžiniai ir, jeigu reikia, išorinio paviršiaus, kuris nurodytas 6.9.1 punkte, tam tikrų dalių brėžiniai.
                  
               
                  
                     3.1.3.
                  
                  
                     Techninei tarnybai, atsakingai už patvirtinimo bandymų atlikimą, pateikiama patvirtino tipo reikalavimus atitinkanti transporto priemonė. Minėtai techninei tarnybai paprašius, taip pat pateikiamos tam tikros sudedamosios dalys arba naudotų medžiagų tam tikri bandiniai.
                  
               
                  
                     3.2.
                  
                  
                     Paraiška dėl tipo patvirtinimo atsižvelgiant į atskiruoju techniniu agregatu laikomus bagažo laikiklius, slidžių laikiklius, radijo įrangos perdavimo arba priėmimo antenas
                  
               
                  
                     3.2.1.
                  
                  
                     Paraišką dėl tipo patvirtinimo atsižvelgiant į atskiru techniniu agregatu laikomus bagažo laikiklius, slidžių laikiklius, radijo įrangos perdavimo arba priėmimo antenas pateikia transporto priemonės gamintojas arba minėtų atskirų techninių agregatų gamintojas ar pastarųjų tinkamai įgalioti atstovai.
                  
               
                  
                     3.2.2.
                  
                  
                     Su paraiškomis dėl visų tipų įtaisų, nurodytų 3.2.1 punkte, pateikiama:
                  
               
                  
                     3.2.2.1.
                  
                  
                     po tris dokumentų, kuriuose nurodomos techninės atskiro techninio agregato charakteristikos, ir surinkimo instrukcijų, privalomų pridėti prie visų parduodamų atskirų techninių agregatų, kopijas;
                  
               
                  
                     3.2.2.2.
                  
                  
                     atskiro techninio mazgo tipo pavyzdys. Jeigu atsakinga institucija nuspręstų, ji gali prašyti pateikti daugiau pavyzdžių.
                  
               4.   PATVIRTINIMAS
         
                  
                     4.1.
                  
                  
                     Transporto priemonės tipo patvirtinimas, atsižvelgiant į jos išorines iškyšas
                  
               
                  
                     4.1.1.
                  
                  
                     Jeigu pagal šią taisyklę pateiktos patvirtinti transporto priemonės tipas atitinka 5 ir 6 dalių reikalavimus, suteikiamas minėto transporto priemonės tipo patvirtinimas.
                  
               
                  
                     4.1.2.
                  
                  
                     Kiekvienam patvirtintam transporto priemonės tipui suteikiamas patvirtinimo numeris. Pirmieji du jo skaitmenys (dabar įrašyti 03 atitinka 03 pakeitimų seriją) nurodo pakeitimų, į kuriuos įtraukti patvirtinant tipą padaryti naujausi ir svarbiausi taisyklės techniniai pakeitimai, serija. Ta pati susitariančioji šalis negali suteikti to paties numerio kitam transporto priemonės tipui.
                  
               
                  
                     4.1.3.
                  
                  
                     Pranešimas apie transporto priemonės tipo patvirtinimą, patvirtinto tipo išplėtimą, tipo nepatvirtinimą, patvirtinimo panaikinimą arba visišką gamybos nutraukimą pagal šią taisyklę perduodamas šią taisyklę taikančioms 1958 m. Susitarimo šalims naudojant šios taisyklės 1 priede pateikto pavyzdžio formą.
                  
               
                  
                     4.1.4.
                  
                  
                     Prie kiekvienos transporto priemonės, atitinkančios pagal šią taisyklę patvirtintą transporto priemonių tipą, aiškiai matomoje ir lengvai prieinamoje vietoje, nurodytoje patvirtinimo formoje, pritvirtinamas tarptautinis patvirtinimo ženklas, kurį sudaro:
                  
               
                  
                     4.1.4.1.
                  
                  
                     apskritimas, kuriame įrašyta raidė E ir tipą patvirtinusios šalies skiriamasis numeris (2);
                  
               
                  
                     4.1.4.2.
                  
                  
                     į dešinę nuo 4.1.4.1 punkte nurodyto apskritimo – šios taisyklės numeris, toliau raidė R, brūkšnelis ir patvirtinimo numeris.
                  
               
                  
                     4.1.5.
                  
                  
                     Jeigu transporto priemonė šalyje, patvirtinusioje tipą pagal šią taisyklę, atitinka transporto priemonių tipą, patvirtintą pagal vieną ar kelias kitas prie Susitarimo pridėtas taisykles, 4.1.4.1 punkte nurodyto ženklo kartoti nereikia; tokiu atveju visų taisyklių, pagal kurias patvirtinimas suteiktas šalyje, patvirtinusioje tipą pagal šią taisyklę, papildomi numeriai ir ženklai pateikiami stulpeliais 4.1.4.1 punkte nurodyto ženklo dešinėje.
                  
               
                  
                     4.1.6.
                  
                  
                     Patvirtinimo ženklas turi būti aiškiai įskaitomas ir nenutrinamas.
                  
               
                  
                     4.1.7.
                  
                  
                     Patvirtinimo ženklas pateikiamas greta arba ant gamintojo pritvirtintos transporto priemonės duomenų plokštelės.
                  
               
                  
                     4.1.8.
                  
                  
                     Šios taisyklės 2 priede pateikiami patvirtinimo ženklų išdėstymo pavyzdžiai.
                  
               
                  
                     4.1.9.
                  
                  
                     Prieš suteikdama tipo patvirtinimą, tipo patvirtinimo institucija patikrina, ar naudojamos tinkamos priemonės veiksmingiems gaminių atitikties patikrinimams užtikrinti.
                  
               
                  
                     4.2.
                  
                  
                     Patvirtinimas atsižvelgiant į atskiru techniniu agregatu laikomus bagažo laikiklius, slidžių laikiklius, radijo įrangos perdavimo arba priėmimo antenas
                  
               
                  
                     4.2.1.
                  
                  
                     Jeigu pagal šią taisyklę patvirtinti pateiktas atskiras techninis agregatas atitinka 6.16, 6.17 ir 6.18 punktų reikalavimus, tam atskiram techniniam agregatui suteikiamas tipo patvirtinimas.
                  
               
                  
                     4.2.2.
                  
                  
                     Kiekvienam patvirtintam atskiro techninio agregato tipui suteikiamas patvirtinimo numeris. Pirmieji du skaitmenys (dabar įrašyti 03 atitinka 03 pakeitimų serijas, įsigaliojusias 2005 m. birželio 23 d.) nurodo pakeitimų, į kuriuos įtraukti patvirtinant tipą padaryti naujausi ir svarbiausi taisyklės techniniai pakeitimai, seriją. Ta pati susitariančioji šalis negali suteikti to paties numerio kitam atskiro techninio agregato tipui.
                  
               
                  
                     4.2.3.
                  
                  
                     Pranešimas apie atskirojo techninio agregato tipo patvirtinimą, patvirtinto tipo išplėtimą, tipo nepatvirtinimą, patvirtinimo panaikinimą arba visišką gamybos nutraukimą pagal šią taisyklę perduodamas šią taisyklę taikančioms 1958 m. Susitarimo šalims naudojant šios taisyklės 4 priede pateikto pavyzdžio formą.
                  
               
                  
                     4.2.4.
                  
                  
                     Prie kiekvieno atskiro techninio agregato, atitinkančio pagal šią taisyklę patvirtintą transporto priemonių tipą, aiškiai matomoje ir lengvai prieinamoje vietoje, nurodytoje patvirtinimo formoje, pritvirtinamas tarptautinis patvirtinimo ženklas, kurį sudaro:
                  
               
                  
                     4.2.4.1.
                  
                  
                     apskritimas, kuriame įrašyta raidė E ir tipą patvirtinusios šalies skiriamasis numeris2;
                  
               
                  
                     4.2.4.2.
                  
                  
                     į dešinę nuo 4.2.4.1 punkte nurodyto apskritimo – šios taisyklės numeris, toliau raidė R, brūkšnelis ir patvirtinimo numeris.
                  
               
                  
                     4.2.5.
                  
                  
                     Patvirtinimo ženklas turi būti aiškiai įskaitomas ir nenutrinamas.
                  
               
                  
                     4.2.6.
                  
                  
                     Patvirtinimo ženklas pateikiamas greta arba ant gamintojo pritvirtintos transporto priemonės duomenų plokštelės.
                  
               
                  
                     4.2.7.
                  
                  
                     Šios taisyklės 2 priede pateikiami patvirtinimo ženklų išdėstymo pavyzdžiai.
                  
               
                  
                     4.2.8.
                  
                  
                     Prieš suteikdama tipo patvirtinimą, tipo patvirtinimo institucija patikrina, ar naudojamos tinkamos priemonės veiksmingiems gaminių atitikties patikrinimams užtikrinti.
                  
               5.   BENDROSIOS SPECIFIKACIJOS
         
                  
                     5.1.
                  
                  
                     Šios taisyklės nuostatos netaikomos toms išorinio paviršiaus dalims, kurios, jeigu transporto priemonė pakrauta ir jeigu jos visos durys, langai, bagažinės dangtis ir variklio dangtis ir t. t. uždaryti:
                  
               
                  
                     5.1.1.
                  
                  
                     yra didesniame nei 2 m aukštyje, arba
                  
               
                  
                     5.1.2.
                  
                  
                     žemiau grindų linijos, arba
                  
               
                  
                     5.1.3.
                  
                  
                     yra tokioje vietoje, kad statinėmis sąlygomis arba naudojant minėtas dalis, prie jų negali liestis 100 mm skersmens rutulys.
                  
               
                  
                     5.2.
                  
                  
                     Iš transporto priemonės išorinio paviršiaus tiesiai į išorę neturi kyšoti jokios smailios arba aštriomis briaunomis dalys ar tokios formos, matmenų, arba stiprumo ir nukreiptos į tokią pusę iškyšos, kad susidūrimo atveju, jeigu asmuo trenktųsi į išorinį paviršių arba tas paviršius kliudytų asmenį, dėl minėtų dalių ir iškyšų padidėtų pavojus sužaloti asmenį arba jis būtų sužalojamas sunkiau.
                  
               
                  
                     5.3.
                  
                  
                     Iš transporto priemonių išorinio paviršiaus neturi kyšoti jokia į išorę nukreipta dalis, galinti kliudyti pėsčiuosius, dviratininkus arba motociklininkus.
                  
               
                  
                     5.4.
                  
                  
                     Jokios kyšančios išorinio paviršiaus dalies kreivumo spindulys negali būti mažesnis kaip 2,5 mm. Šis reikalavimas netaikomas išorinio paviršiaus dalims, išsikišusioms mažiau kaip 5 mm, tačiau į išorę nukreipti tų dalių kampai turi būti buki, nebent tokios dalys yra išsikišusios mažiau kaip 1,5 mm.
                  
               
                  
                     5.5.
                  
                  
                     Kyšančių išorinio paviršiaus dalių, pagamintų iš medžiagos, kurios kietumas pagal Šoro A skalę, yra ne didesnis nei 60, kreivumo spindulys gali būti mažesnis kaip 2,5 mm.
                     Matuojamas į transporto priemonę įmontuotos sudedamosios dalies kietumas. Jeigu kietumo neįmanoma išmatuoti pagal Šoro A skalę, kietumą galima nustatyti atliekant palyginamuosius matavimus.
                  
               
                  
                     5.6.
                  
                  
                     5.1–5.5 punktų nuostatos taikomos kartu su konkrečiomis 6 punkto specifikacijomis, išskyrus atvejus, kai tose konkrečiose specifikacijose aiškiai nurodyta kitaip.
                  
               6.   KONKREČIOS SPECIFIKACIJOS
         
                  
                     6.1.
                  
                  
                     Dekoratyvinės detalės
                  
               
                  
                     6.1.1.
                  
                  
                     Pritvirtintos dekoratyvinės detalės, išsikišusios nuo savo atramos daugiau nei 10 mm, bet kuria kryptimi veikiamos 10 daN jėga labiausiai išsikišusiame taške, esančiame plokštumoje, kuri yra beveik lygiagreti paviršiui, prie kurio jos yra pritvirtintos, turi įsitraukti, atsikabinti ar nulinkti. Šios nuostatos netaikomos dekoratyvinėms radiatoriaus grotelių detalėms – joms taikomi tiki bendri 5 dalies reikalavimai.
                     10 daN apkrovos jėga sukuriama plokščiagale ne didesnio kaip 50 mm skersmens tvokle. Jei tai neįmanoma, taikomas lygiavertis metodas. Kai dekoratyvinės detalės įsitraukia, atsiskiria arba išlinksta, likusios jų dalys neturi kyšoti daugiau nei 10 mm. Minėtos iškyšos bet kokiu atveju turi atitikti 5.2 punkto nuostatas. Jei dekoratyvinės detalės yra sumontuotos ant pagrindo, šis pagrindas laikomas priklausančiu dekoratyvinėms detalėms, o ne laikančiajam paviršiui.
                  
               
                  
                     6.1.2.
                  
                  
                     Išorinio paviršiaus apsauginėms juostelėms arba gaubtams netaikomi 6.1.1 punkto reikalavimai. Tačiau apsauginės juostelės ir gaubtai turi būti stipriai pritvirtinti prie transporto priemonės.
                  
               
                  
                     6.2.
                  
                  
                     Priekiniai žibintai
                  
               
                  
                     6.2.1.
                  
                  
                     Ant priekinių žibintų leidžiama pritvirtinti išsikišantį žibinto snapelį ir lankelį, jeigu snapelis ir lankelis už priekinio žibinto išorinio permatomo paviršiaus išsikiša ne daugiau nei 30 mm, o snapelio ir lankelio kreivumo spindulys bet kokioje vietoje nėra mažesnis nei 2,5 mm.
                     Jeigu priekinis žibintas pritvirtinamas už papildomo skaidraus paviršiaus, iškyšos ilgis matuojamas nuo labiausiai išsikišusio skaidraus paviršiaus taško. Iškyšos matuojamos pagal šios taisyklės 3 priedo 3 punkte aprašytą metodą.
                  
               
                  
                     6.2.2.
                  
                  
                     Įtraukiamieji priekiniai žibintai, nustatyti į naudojimo padėtį ir įtraukti, turi atitikti 6.2.1 punkto nuostatas.
                  
               
                  
                     6.2.3.
                  
                  
                     6.2.1 punkto nuostatos netaikomos į transporto priemonės kėbulą „įleistiems“ arba jos kėbulo „apgaubtiems“ priekiniams žibintams, jeigu kėbulas atitinka 6.9.1 punkto reikalavimus.
                  
               
                  
                     6.3.
                  
                  
                     Grotelės ir tarpai
                  
               
                  
                     6.3.1.
                  
                  
                     5.4 punkto reikalavimai netaikomi tarpams tarp įtvirtintųjų ar paslankiųjų sudedamųjų dalių, įskaitant oro ėmiklio ar išleidimo angos grotelių ir radiatoriaus grotelių tarpus, jeigu tarpas tarp dviejų gretimų dalių nėra didesnis nei 40 mm ir jeigu grotelės bei tarpai atlieka tam tikrą funkciją. 25–40 mm tarpų kreivumo spindulys turi būti ne mažesnis kaip 1 mm. Tačiau jeigu atstumas tarp dviejų gretimų dalių yra 25 mm arba mažesnis, dalių išorinių paviršių kreivumo spindulys neturi būti mažesnis nei 0,5 mm. Atstumas tarp grotelių dviejų gretimų dalių arba tarpų išmatuojamas pagal šios taisyklės 3 priedo 4 punkte aprašytą metodą.
                  
               
                  
                     6.3.2.
                  
                  
                     Visų groteles ar tarpą sudarančių dalių priekinio ar šoninio paviršių sandūra turi būti suapvalinta.
                  
               
                  
                     6.4.
                  
                  
                     Stiklo valytuvai
                  
               
                  
                     6.4.1.
                  
                  
                     Priekinio stiklo valytuvai turi būti tokios konstrukcijos, kad valytuvo ašelė (0 brėž., 1 numeris) būtų su apsauginiu gaubtu (0 brėž., 1.1 numeris), kurio kreivumo spindulys atitiktų 5.4 punkto reikalavimus, o valytuvo galo paviršiaus plotas būtų ne mažesnis nei 150 mm2. Laikiklis (galvutė ir pagrindinės dalys (0 brėž., 2 ir 2.1 numeriai)) projektuojamas taip, kad kreivumo spindulys atitiktų 5.4 punkto reikalavimus. Jeigu dangteliai yra apvalūs, jų išsikišusio paviršiaus plotas turi būti ne mažesnis nei 150 mm2, matuojant ne didesniu nei 6,5 mm atstumu nuo toliausiai išsikišusio taško. Šiuos reikalavimus taip pat turi atitikti galinio lango ir priekinio žibinto valytuvai.
                  
               
                  
                     6.4.2.
                  
                  
                     5.4 punktas netaikomas valytuvo šepetėliams (0 brėž., 4 numeris), atraminėms dalims (0 brėž., 3 numeris), jei jų yra, antrajam laikikliui (0 brėž., 2.2 numeris), jei yra, funkciniam lankstui tarp laikiklio galvutės ir laikiklio (0 brėž., 5 numeris), jeigu yra, arba pagrindinio ir antrojo laikiklio, jei jis yra, sandūrai (0 brėž., 6 numeris). Tačiau minėti įtaisai turi būti pagaminti be jokių aštrių kampų ir smailių ar aštrių dalių.
                  
               
            0 brėž.
         
         
            Dalių išsidėstymo pavyzdys
         
         
            
         Paaiškinimai
         
                     1.
                  
                  
                     Valytuvo ašelė
                  
               
                     1.1.
                  
                  
                     Apsauginis gaubtas
                  
               
                     2.
                  
                  
                     Laikiklio galvutė
                  
               
                     2.1.
                  
                  
                     Pagrindinis laikiklis
                  
               
                     2.2.
                  
                  
                     Antrasis laikiklis
                  
               
                     3.
                  
                  
                     Atraminės dalys
                  
               
                     4.
                  
                  
                     Valytuvų šepetėliai
                  
               
                     5.
                  
                  
                     Funkcinis lankstas
                  
               
                     6
                  
                  
                     Pagrindinio ir antrojo laikiklio sandūra
                  
               
                  
                     6.4.3.
                  
                  
                     Atitiktis 6.4.1 ir 6.4.2 punktų nuostatoms tikrinama, kai valytuvai yra pirminėje padėtyje.
                  
               
                  
                     6.5.
                  
                  
                     Buferiai
                  
               
                  
                     6.5.1.
                  
                  
                     Siekiant sumažinti susidūrimo riziką, buferių galai turi būti užlenkti išorinio paviršiaus link. Šis reikalavimas laikomas įvykdytu, jei buferis yra įgilintas ar integruotas į kėbulą arba buferio galas pasuktas taip, kad prie jo negalėtų prisiliesti 100 mm skersmens rutulys, o tarpas tarp buferio galo ir aplink esančio kėbulo yra ne didesnis kaip 20 mm.
                  
               
                  
                     6.5.2.
                  
                  
                     Jeigu buferio linija, sutampanti su transporto priemonės vertikaliosios projekcijos apybrėža, yra standžiame paviršiuje, to paviršiaus visuose taškuose, nuo apybrėžos į vidinę pusę esančiuose ne didesniu nei 20 mm atstumu, kreivumo spindulys turi būti ne mažesnis nei 5 mm, o visais kitais atvejais – to paviršiaus kreivumo spindulys turi būti ne mažesnis nei 2,5 mm. Minėta nuostata taikoma zonos daliai, nuo apybrėžos nutolusiai ne didesniu nei 20 mm atstumu į vidaus pusę ir esančiai tarp dviejų vertikalių plokštumų, kuri su transporto priemonės išilgine simetrijos plokštuma sudaro 15° kampą (žr. 1 brėž.), lietimosi taškų ir prieš tuos taškus (arba už jų, jei tai galinis buferis).
                  
               
            1 brėž.
         
         
            
         
                  
                     6.5.3.
                  
                  
                     6.5.2 punkto reikalavimas netaikomas buferio dalims, prie jo pritvirtintoms dalims arba buferio įdėklams, kurie išsikiša mažiau nei 5 mm, ypač priekinio žibinto apliejiklių bendriems purkštukams ir dangteliams; tačiau minėtų dalių į išorę nukreiptos briaunos neturi būti aštrios, išskyrus atvejus, kai tos dalys išsikiša mažiau nei 1,5 mm.
                  
               
                  
                     6.5.4.
                  
                  
                     Buferio dangteliui netaikomas 6.5.2 punkto reikalavimas. Toliau taikomos šios taisyklės 5 dalies nuostatos.
                  
               
                  
                     6.6.
                  
                  
                     Rankenėlės, vyriai, durų, bagažo skyrių ir variklio dangčių atidarymo mygtukai; degalų bako pylimo angos dangteliai ir apgaubai
                  
               
                  
                     6.6.1.
                  
                  
                     Durų ir bagažinės rankenėlių iškyšos turi būti ne didesnės kaip 40 mm, o visų kitų detalių – ne didesnės kaip 30 mm.
                  
               
                  
                     6.6.2.
                  
                  
                     Jei šoninės durelės atidaromos rankenėlių pasukimu, rankenėlės turi atitikti vieną arba kelis iš šių reikalavimų:
                  
               
                  
                     6.6.2.1.
                  
                  
                     jei tai rankenėlės, kurios pasukamos lygiagrečiai durų plokštumai, rankenėlių galai turi būti nukreipti atgal. Minėtų rankenėlių galas turi būti palenktas durų plokštumos link ir įrengtas tarp apsauginių apvadų arba nišoje;
                  
               
                  
                     6.6.2.2.
                  
                  
                     nepasuktos rankenėlės, kurias į išorę galima pasukti bet kokia durų plokštumai nelygiagrečia kryptimi, turi būti apsuptos apsauginiais apvadais arba įrengtos įduboje. Pasukamasis rankenėles galas turi būti užlenktas durų plokštumos link arba į apačią.
                     Vis dėlto rankenėles, kurios neatitinka minėtos pastarosios sąlygos, galima naudoti, jeigu:
                     
                                 a)
                              
                              
                                 jos turi atskirą grąžinamąjį mechanizmą;
                              
                           
                                 b)
                              
                              
                                 sugedus grąžinamajam rankenėlės mechanizmui, jos neturi išsikišti daugiau nei 15 mm;
                              
                           
                                 c)
                              
                              
                                 atlinkusios rankenėlės, kaip aprašyta pirmiau, atitinka 5.4 punkto nuostatas, ir
                              
                           
                                 d)
                              
                              
                                 rankenėlių galo paviršiaus plotas, išmatuotas ne didesniu nei 6,5 mm atstumu nuo toliausiai išsikišusio taško, nėra mažesnis nei 150 mm2.
                              
                           
               
                  
                     6.7.
                  
                  
                     Ratai, rato tvirtinimo veržlės, rato stebulės gaubtai ir rato diskai
                  
               
                  
                     6.7.1.
                  
                  
                     5.4 punkto reikalavimai netaikomi.
                  
               
                  
                     6.7.2.
                  
                  
                     Ratai, ratų tvirtinimo veržlės, ratų stebulės gaubtai ir ratų diskai turi būti be jokių smailių ar aštrių iškyšų, išsikišančių už išorinės ratlankio plokštumos. Naudoti sparnuotųjų veržlių neleidžiama.
                  
               
                  
                     6.7.3.
                  
                  
                     Transporto priemonei važiuojant tiesiai, jokia kita ratų dalis, esanti virš horizontalios plokštumos, einančios per ratų sukimosi ašį, išskyrus padangas, neturi išsikišti už išorinio paviršiaus ar konstrukcijos vertikalios projekcijos horizontalioje plokštumoje. Tačiau, jeigu tai būtina atsižvelgiant į funkcinius reikalavimus, ratus dengiantys diskai ir rato tvirtinimo veržlės gali išsikišti už vertikalios išorinio paviršiaus ar konstrukcijos vertikalios projekcijos, jeigu išsikišančios dalies paviršiaus kreivumo spindulys nėra mažesnis nei 30 mm ir jeigu ji už vertikalaus išorinio paviršiaus ar konstrukcijos projekcijos išsikiša ne daugiau nei 30 mm.
                  
               
                  
                     6.8.
                  
                  
                     Metalo lakštų briaunos
                  
               
                  
                     6.8.1.
                  
                  
                     Metalo lakštų briaunos, pvz., latakėlio vandeniui nutekėti kraštai bei stumdomųjų durų kreipiamosios, turi būti užlenktos arba ant jų turi būti uždėtas apsauginis gaubtelis, atitinkantis jam taikomus šios taisyklės reikalavimus.
                     Neapsaugota briauna laikoma užlenkta atgal, jeigu ji yra užlenkta atgal maždaug 180° arba yra užlenkta link kėbulo taip, kad prie jos negalėtų prisiliesti 100 mm skersmens rutulys.
                     5.4 punkto reikalavimai netaikomi šiems lakštinio metalo kraštams: variklio dangčio galiniam kraštui ir galinės bagažinės priekiniam kraštui.
                     Variklio dangčio galinis kraštas apima šio krašto ekstrapoliaciją kairėje ir dešinėje (pvz., viršutinį sparno kraštą arba priekinio statramsčio kraštą). Šią ekstrapoliaciją šonine kryptimi riboja tolimiausias priekinio stiklo šoninis taškas.
                  
               
                  
                     6.9.
                  
                  
                     Kėbulo plokštės
                  
               
                  
                     6.9.1.
                  
                  
                     Kėbulo plokščių užlankų kreivumo spindulys gali būti mažesnis nei 2,5 mm, jeigu jis nėra mažesnis nei viena dešimtoji iškyšos „H“ aukščio, išmatuoto šios taisyklės 3 priedo 1 punkte aprašytu metodu.
                  
               
                  
                     6.10.
                  
                  
                     Šoniniai oro srauto aptakai arba lietaus lašų kreiptuvai
                  
               
                  
                     6.10.1.
                  
                  
                     Šoninių aptakų arba kreiptuvų briaunų, kurias galima nukreipti į išorę, kreivumo spindulys turi būti bent 1 mm.
                  
               
                  
                     6.11.
                  
                  
                     Gembės, į kurias įremiamas kėliklis, ir išmetimo vamzdžiai
                  
               
                  
                     6.11.1.
                  
                  
                     Gembės, į kurias įremiamas kėliklis, ir išmetimo vamzdis (-džiai) už grindų linijos vertikalios projekcijos, esančios virš minėtų dalių, neturi išsikišti daugiau nei 10 mm. Nukrypstant nuo minėto reikalavimo, išmetimo vamzdis už vertikalios grindų linijos projekcijos gali išsikišti daugiau nei 10 mm, jeigu vamzdžio kraštai yra suapvalinti ir kreivumo spindulys nėra mažesnis nei 2,5 mm.
                  
               
                  
                     6.12.
                  
                  
                     Oro įleidimo ir išleidimo sklendės
                  
               
                  
                     6.12.1.
                  
                  
                     Oro įleidimo ir išleidimo sklendės, nustatytos į visas naudojimo padėtis, turi atitikti 5.2, 5.3 ir 5.4 punktų reikalavimus.
                  
               
                  
                     6.13.
                  
                  
                     Stogas
                  
               
                  
                     6.13.1.
                  
                  
                     Į stogus, kuriuos galima darinėti, atsižvelgiama tik tada, kai jie yra uždaryti.
                  
               
                  
                     6.13.2.
                  
                  
                     Transporto priemonės nuimamu viršumi tikrinamos ir su pakeltu, ir nuleistu viršumi.
                  
               
                  
                     6.13.2.1.
                  
                  
                     Kai viršus nuleistas, transporto priemonė nėra tikrinama tariamo paviršiaus, kurį suformuoja pakeltas viršus, atžvilgiu.
                  
               
                  
                     6.13.2.2.
                  
                  
                     Jeigu kaip standartinė įranga pateikiamas nuimamą viršų valdančios sistemos gaubtas (viršus – sulankstytoje padėtyje), tyrimas atliekamas uždėjus gaubtą.
                  
               
                  
                     6.14.
                  
                  
                     Langai
                  
               
                  
                     6.14.1.
                  
                  
                     Į išorę nuo transporto priemonės paviršiaus atidaromi langai visose naudojimo padėtyse turi atitikti šias nuostatas:
                  
               
                  
                     6.14.1.1.
                  
                  
                     į priekį neturi būti atsikišę jokių atvirų briaunų;
                  
               
                  
                     6.14.1.2.
                  
                  
                     jokia lango dalis neturi kyšoti už toliausio išorinio transporto priemonės krašto.
                  
               
                  
                     6.15.
                  
                  
                     Valstybinio numerio ženklo laikikliai
                  
               
                  
                     6.15.1.
                  
                  
                     Transporto priemonės gamintojo įrengti valstybinio numerio ženklo laikikliai turi atitikti šios taisyklės 5.4 punkto reikalavimus, jeigu prie laikiklių prisiliečia 100 mm skersmens rutulys, kai valstybinio numerio ženklas pritvirtintas pagal transporto priemonės gamintojo rekomendaciją.
                  
               
                  
                     6.16.
                  
                  
                     Bagažo laikikliai ir slidžių laikikliai
                  
               
                  
                     6.16.1.
                  
                  
                     Bagažo laikikliai ir slidžių laikikliai turi būti pritvirtinti prie transporto priemonės taip, kad bent viena kryptimi standžiai fiksuotųsi ir kad būtų galima perduoti horizontalias, išilgines ir skersines jėgas, kurios yra bent ne mažesnės už gamintojo nurodytą vertikaliąją laikiklio keliamąją galią. Bandant bagažo laikiklius ir slidžių laikiklius, pritvirtintus prie transporto priemonės pagal gamintojo instrukcijas, bandomąja apkrova neturi būti veikiama tik viename taške.
                  
               
                  
                     6.16.2.
                  
                  
                     Paviršiai, prie kurių po laikiklio pritvirtinimo galima prisiliesti 165 mm skersmens rutuliu, turi būti be dalių, kurių kreivumo spindulys būtų mažesnis nei 2,5 mm, jeigu negalima taikyti 6.3 punkto nuostatų.
                  
               
                  
                     6.16.3.
                  
                  
                     Tvirtinimo dalys, pvz., varžtai, kurios yra prisukamos arba atsukamos be įrankių, už 6.16.2 punkte nurodytų paviršių neturi kyšoti daugiau nei 40 mm, iškyšą išmatuojant pagal 3 priedo 2 punkte nustatytą metodą, o tais atvejais, jeigu naudojamas minėto priedo 2.2 punkte nustatytas metodas – išmatuojant 165 mm skersmens rutuliu.
                  
               
                  
                     6.17.
                  
                  
                     Antenos
                  
               
                  
                     6.17.1.
                  
                  
                     Radijo įrangos priėmimo bei siuntimo antenos prie transporto priemonės turi būti pritvirtintos taip, kad, jeigu jų laisvasis galas, anteną nustačius į bet kokią gamintojo nurodytą naudojimo padėtį, yra ne didesniu nei 2 m atstumu nuo kelio paviršiaus, jos turi būti zonoje, kurią apibrėžia vertikalios plokštumos, kurios yra 10 cm atstumu į vidų nuo transporto priemonės išorinio krašto, kaip nustatyta 2.7 punkte.
                  
               
                  
                     6.17.2.
                  
                  
                     Be to, antenos prie transporto priemonės turi būti pritvirtintos taip ir, jeigu reikia – laisvi antenų galai apriboti taip, kad nė viena antenos dalis nekyšotų už 2.7 punkte apibrėžto išorinio transporto priemonės krašto.
                  
               
                  
                     6.17.3.
                  
                  
                     Antenų strypų kreivumo spindulys gali būti mažesnis nei 2,5 mm. Tačiau laisvi galai turi būti su pritvirtintais antgaliais, kurių kreivumo spindulys yra ne mažesnis nei 2,5 mm.
                  
               
                  
                     6.17.4.
                  
                  
                     Antenų pagrindai neturi kyšoti daugiau nei 40 mm, jeigu jie išmatuojami 2 priedo 3 punkte nustatyta tvarka.
                  
               
                  
                     6.17.4.1.
                  
                  
                     Kai nesant lankstaus strypo ar jo dalies neįmanoma nustatyti, koks yra antenos pagrindas, laikoma, kad šis reikalavimas įvykdytas, jeigu labiausiai išsikišusį antenos tašką į priekį ir atbuline kryptimi paveikus ne didesnio kaip 50 mm skersmens plokščio galo sukuriama ne didesne kaip 50 daN horizontalia jėga:
                     
                                 a)
                              
                              
                                 antena palinksta link atramos ir nekyšo daugiau kaip 40 mm, arba
                              
                           
                                 b)
                              
                              
                                 antena nulūžta, o likusioje antenos dalyje nematyti jokių aštrių ar pavojingų vietų, prie kurių gali prisiliesti 100 mm rutulys, ir ji nekyšo daugiau kaip 40 mm.
                              
                           
               
                  
                     6.17.4.2.
                  
                  
                     6.17.4 ir 6.17.4.1 punktai netaikomi antenoms, esančioms už vertikalios skersinės plokštumos, einančios per vairuotojo vietos tašką R, jeigu pagal 2 priedo 3 punktą nustatyta didžiausia antenos iškyša, įskaitant ir jos korpusą, neviršija 70 mm.
                     Jeigu antena yra už tos vertikalios plokštumos, bet kyšo daugiau kaip 70 mm, taikomas 6.17.4.1 punktas ir 70 mm (vietoj 40 mm) iškyšos leistina riba.
                  
               
                  
                     6.18.
                  
                  
                     Surinkimo instrukcijos
                  
               
                  
                     6.18.1.
                  
                  
                     Bagažo laikiklių, slidžių laikiklių, radijo įrangos priėmimo ir siuntimo antenų, kurioms buvo suteiktas atskiro techninio agregato patvirtinimas, negalima siūlyti pirkti, parduoti ar įsigyti, jeigu su minėtais agregatais nepateikiamos surinkimo instrukcijos. Surinkimo instrukcijose turi būti pateikiama pakankamai informacijos, kad patvirtintas sudedamąsias dalis prie transporto priemonės būtų galima pritvirtinti pagal atitinkamas 5 ir 6 dalių nuostatas. Būtinai turi būti nurodytos teleskopinių antenų naudojimo padėtys.
                  
               7.   TRANSPORTO PRIEMONĖS TIPO PAKEITIMAS
         
                  
                     7.1.
                  
                  
                     Apie kiekvieną transporto priemonės tipo pakeitimą pranešama transporto priemonės tipą patvirtinusiai tipo patvirtinimo institucijai. Tuomet tipo patvirtinimo institucija:
                     
                                 a)
                              
                              
                                 nuspręsti, pasikonsultavusi su gamintoju, kad turi būti suteiktas naujas tipo patvirtinimas, arba
                              
                           
                                 b)
                              
                              
                                 taikyti 7.1.1 punkte nustatytą procedūrą (peržiūra) ir, jei taikoma, 7.1.2 punkte nustatytą procedūrą (patvirtinto tipo išplėtimas).
                              
                           
               
                  
                     7.1.1.
                  
                  
                     Peržiūra
                     Kai pasikeičia informaciniame aplanke įrašyti duomenys, ir tipo patvirtinimo institucija mano, kad padaryti pakeitimai veikiausiai neturės pastebimo neigiamo poveikio ir kad bet kokiu atveju transporto priemonė vis dar atitinka reikalavimus, pakeitimas įvardijamas kaip peržiūra.
                     Tokiais atvejais tipo patvirtinimo institucija prireikus išduoda pakeistus informacinio aplanko puslapius ir kiekvienas pakeistas puslapis pažymimas taip, kad būtų aiškiai matyti pakeitimo pobūdis ir pakartotinio išdavimo data. Šis reikalavimas laikomas įvykdytu, jei tai yra informacinio aplanko konsoliduota atnaujinta versija kartu su išsamiu pakeitimų aprašymu.
                  
               
                  
                     7.1.2.
                  
                  
                     Patvirtinto tipo išplėtimas
                     Pakeitimas įvardijamas kaip tipo išplėtimas, jei be informaciniame aplanke įrašytų duomenų pakeitimo:
                     
                                 a)
                              
                              
                                 reikalaujama atlikti papildomus tikrinimus ar bandymus arba
                              
                           
                                 b)
                              
                              
                                 pasikeitė bet kokia informacija pranešime (išskyrus jo priedus), arba
                              
                           
                                 c)
                              
                              
                                 po patvirtinimo įsigaliojimo prašoma suteikti patvirtinimą pagal tam tikrą vėlesnę pakeitimų seriją.
                              
                           
               
                  
                     7.2.
                  
                  
                     Apie tipo patvirtinimą arba nepatvirtinimą, nurodant pakeitimus, šią taisyklę taikančioms Susitarimo šalims pranešama 4.3 punkte aprašyta tvarka. Be to, informacinio paketo rodyklė, pridedama prie pranešimo dokumento, yra atitinkamai iš dalies keičiama, nurodant naujausio pakeitimo ar išplėtimo datą.
                  
               8.   GAMYBOS ATITIKTIS
         
                  
                     8.1.
                  
                  
                     Pagal šią taisyklę patvirtinta transporto priemonė (atskiras techninis agregatas) turi būti pagaminta taip, kad atitiktų tipą, patvirtintą pagal 5 ir 6 dalyse nustatytus reikalavimus.
                  
               
                  
                     8.2.
                  
                  
                     Siekiant patikrinti, ar laikomasi 8.1 punkto reikalavimų, taikomos tinkamos gamybos kontrolės priemonės.
                  
               
                  
                     8.3.
                  
                  
                     Visų pirma patvirtinimo turėtojas turi:
                  
               
                  
                     8.3.1.
                  
                  
                     užtikrinti, kad būtų parengtos veiksmingos gaminių kokybės kontrolės procedūros;
                  
               
                  
                     8.3.2.
                  
                  
                     turėti galimybę naudotis kiekvieno patvirtinto tipo atitikčiai patikrinti būtina kontrolės įranga;
                  
               
                  
                     8.3.3.
                  
                  
                     užtikrinti, kad bandymų rezultatai būtų registruojami, o susiję dokumentai būtų saugomi tipo patvirtinimo institucijos nustatytą laikotarpį;
                  
               
                  
                     8.3.4.
                  
                  
                     analizuoti visų rūšių bandymų rezultatus, siekiant patikrinti gaminio charakteristikų stabilumą, kartu atsižvelgiant į leidžiamus gamybinius nuokrypius;
                  
               
                  
                     8.3.5.
                  
                  
                     užtikrinti, kad su visais gaminio tipais būtų atliekami bent šios taisyklės 3 priede nustatyti bandymai;
                  
               
                  
                     8.3.6.
                  
                  
                     užtikrina, kad nustačius pavyzdžių arba bandinių neatitikimą taikomo tipo bandymui, jų ėmimas ir bandymas būtų kartojami. Turi būti imamasi visų atitinkamos gamybos atitikčiai iš naujo užtikrinti būtinų priemonių.
                  
               
                  
                     8.4.
                  
                  
                     Tipą patvirtinusi tipo patvirtinimo institucija gali bet kuriuo metu patikrinti kiekvienoje gamybos įmonėje taikomus atitikties kontrolės metodus.
                  
               
                  
                     8.4.1.
                  
                  
                     Per kiekvieną patikrinimą tikrinančiam inspektoriui pateikiami bandymų įrašų žurnalai ir gamybos patikrinimo įrašai.
                  
               
                  
                     8.4.2.
                  
                  
                     Inspektorius gali atsitiktine tvarka pasirinkti bandinius, kurie bus išbandyti gamintojo laboratorijoje. Mažiausią bandinių skaičių galima nustatyti remiantis paties gamintojo atliktos patikros rezultatais.
                  
               
                  
                     8.4.3.
                  
                  
                     Jeigu kokybės lygis yra nepakankamas arba atrodo, kad būtina patikrinti pagal 8.4.2 punktą atliktų bandymų pagrįstumą, inspektorius turi atrinkti bandinius, kurie bus nusiųsti tipo tvirtinimo bandymus atlikusiai techninei tarnybai.
                  
               
                  
                     8.4.4.
                  
                  
                     Tipo patvirtinimo institucija gali atlikti bet kurį šioje taisyklėje nurodytą bandymą.
                  
               
                  
                     8.4.5.
                  
                  
                     Paprastai tipo patvirtinimo institucija patikrinimus atlieka kartą per dvejus metus. Jeigu per vieną iš šių patikrinimų nustatomi neigiami rezultatai, kompetentinga institucija užtikrina, kad pagal galimybes būtų imtasi visų veiksmų, būtinų kuo skubiau užtikrinti gamybos atitiktį.
                  
               9.   SANKCIJOS UŽ GAMYBOS NEATITIKTĮ
         
                  
                     9.1.
                  
                  
                     Pagal šią taisyklę suteiktas transporto priemonės tipo patvirtinimas gali būti panaikintas, jeigu nesilaikoma 8.1 punkte nustatytų reikalavimų.
                  
               
                  
                     9.2.
                  
                  
                     Jeigu šią taisyklę taikanti Susitarimo šalis panaikina savo anksčiau suteiktą patvirtinimą, ji apie tai kitoms šią taisyklę taikančioms susitariančiosioms šalims nedelsdama praneša naudodama šios taisyklės 1 priede pateikto pavyzdžio pranešimo formą.
                  
               10.   VISIŠKAS GAMYBOS NUTRAUKIMAS
         Visiškai nutraukęs pagal šią taisyklę patvirtinto tipo gamybą, patvirtinimo sertifikato turėtojas apie tai informuoja tipą patvirtinusią tipo patvirtinimo instituciją. Tokį pranešimą gavusi institucija apie tai praneša kitoms šią taisyklę taikančioms 1958 m. Susitarimo šalims, naudodama šios taisyklės 1 priede pateikto pavyzdžio pranešimo formą.
         11.   UŽ PATVIRTINIMO BANDYMUS ATSAKINGŲ TECHNINIŲ TARNYBŲ IR TIPO PATVIRTINIMO INSTITUCIJŲ PAVADINIMAI BEI ADRESAI
         Šią taisyklę taikančios Susitarimo šalys Jungtinių Tautų sekretoriatui praneša už patvirtinimo bandymus atsakingų techninių tarnybų ir tipo patvirtinimo institucijų, kurios tvirtina tipą ir kurioms turi būti siunčiami pranešimai apie kitose šalyse patvirtintą tipą, patvirtinto tipo išplėtimą, tipo nepatvirtinimą ar patvirtinimo panaikinimą, pavadinimus ir adresus.
         12.   PEREINAMOJO LAIKOTARPIO NUOSTATOS
         
                  
                     12.1.
                  
                  
                     Nuo oficialios 02 serijos pakeitimų įsigaliojimo datos nė viena šią taisyklę taikanti susitariančioji šalis negali atsisakyti patvirtinti tipų pagal šią taisyklę su 02 serijos pakeitimais.
                  
               
                  
                     12.2.
                  
                  
                     Praėjus 24 mėn. nuo 02 serijos pakeitimų įsigaliojimo šią taisyklę taikančios susitariančiosios šalys tipą patvirtina, tik jei patvirtintinas transporto priemonės tipas atitinka šios taisyklės su 02 serijos pakeitimais reikalavimus.
                  
               
                  
                     12.3.
                  
                  
                     Pagal šią taisyklę suteikti galiojantys patvirtinimai po 36 mėn. nuo 02 serijos pakeitimų įsigaliojimo datos nustoja galioti, išskyrus atvejus, kai transporto priemonės tipai atitinka šio taisyklės su pakeitimais, padarytais 02 serijos pakeitimais, reikalavimus.
                  
               
                  
                     12.4.
                  
                  
                     Nuo oficialios 03 serijos pakeitimų įsigaliojimo datos nė viena šią taisyklę taikanti susitariančioji šalis negali atsisakyti patvirtinti tipų pagal šią taisyklę su 03 serijos pakeitimais.
                  
               
                  
                     12.5.
                  
                  
                     Praėjus 24 mėn. nuo 03 serijos pakeitimų įsigaliojimo datos, šią taisyklę taikančios susitariančiosios šalys turi suteikti patvirtinimus tik jei tvirtintinas transporto priemonių tipas atitinka šios taisyklės su 03 serijos pakeitimais reikalavimus.
                  
               
                  
                     12.6.
                  
                  
                     Kol nepraėjo 48 mėn. nuo šios taisyklės 03 serijos pakeitimų įsigaliojimo, nė viena šią taisyklę taikanti susitariančioji šalis negali atsisakyti suteikti transporto priemonės tipo, kuris buvo patvirtintas pagal šios taisyklės ankstesnių serijų pakeitimus, nacionalinį patvirtinimą.
                  
               
                  
                     12.7.
                  
                  
                     Praėjus 48 mėn. po oficialios 03 serijos pakeitimų įsigaliojimo datos, šią taisyklę taikančios susitariančiosios šalys gali atsisakyti pirminės nacionalinės transporto priemonės, kuri neatitinka šios taisyklės su 03 serijos pakeitimais reikalavimų, registracijos (eksploatacijos pradžia).
                  
               
                  
                     12.8.
                  
                  
                     Nuo oficialios 04 serijos pakeitimų įsigaliojimo datos nė viena šią taisyklę taikanti susitariančioji šalis negali atsisakyti patvirtinti tipų pagal šią taisyklę su 04 serijos pakeitimais.
                  
               
                  
                     12.9.
                  
                  
                     Nuo 2022 m. rugsėjo 1 d. šią taisyklę taikančios susitariančiosios šalys neprivalo pripažinti pagal ankstesnės serijos pakeitimus vėliau kaip 2022 m. rugsėjo 1 d. pirmą kartą suteiktų tipų patvirtinimų.
                  
               
                  
                     12.10.
                  
                  
                     Šią taisyklę taikančios susitariančiosios šalys ir toliau pripažįsta pagal šios taisyklės ankstesnės serijos pakeitimus pirmą kartą iki 2022 m. rugsėjo 1 d. patvirtintus tipus.
                  
               
                  
                     12.11.
                  
                  
                     Šią taisyklę taikančios susitariančiosios šalys negali atsisakyti patvirtinti tipų arba išplėsti patvirtintų tipų pagal bet kurios ankstesnės šios taisyklės serijos pakeitimus.
                  
               
            (1)  Kaip apibrėžta Suvestinėje rezoliucijoje dėl transporto priemonių konstrukcijos (R.E.3), dokumentas ECE/TRANS/WP.29/78/Rev.6, 2 punktas. –https://unece.org/transport/standards/transport/vehicle-regulations-wp29/resolutions
         
            (2)  1958 m. Susitarimo šalių skiriamieji numeriai nurodyti Suvestinės rezoliucijos dėl transporto priemonių konstrukcijos (R.E.3) 3 priede, dokumentas ECE/TRANS/WP.29/78/Rev. 6 –https://unece.org/transport/standards/transport/vehicle-regulations-wp29/resolutions
      
      
         
            1 PRIEDAS
            
               Pranešimas
            
            (didžiausias formatas: A4 (210 × 297 mm))
            
                        
                           
                         (1)
                     
                     
                        pateikė: Institucijos pavadinimas:
                        …
                        …
                        …
                     
                  
               
            
                        dėl transporto priemonės tipo (2):
                     
                     
                        patvirtinimo
                        patvirtinto tipo išplėtimo
                        nepatvirtinimo
                        patvirtinimo panaikinimo
                        visiško gamybos nutraukimo
                     
                  atsižvelgiant į jos išorines iškyšas pagal Taisyklę Nr. 26.
            
                        Patvirtinimo Nr. …
                     
                     
                        Išplėtimo patvirtinimo Nr. …
                     
                  
                     
                        1.
                     
                     
                        Įtaiso prekės pavadinimas arba ženklas: …
                     
                  
                     
                        2.
                     
                     
                        Transporto priemonės tipas …
                     
                  
                     
                        3.
                     
                     
                        Gamintojo pavadinimas ir adresas: …
                     
                  
                     
                        4.
                     
                     
                        Gamintojo atstovo, jei toks yra, pavadinimas ir adresas: …
                        …
                     
                  
                     
                        5.
                     
                     
                        Transporto priemonės pateikimo tvirtinti data: …
                     
                  
                     
                        6.
                     
                     
                        Už patvirtinimo bandymus atsakinga techninė tarnyba:
                        …
                     
                  
                     
                        7.
                     
                     
                        Techninės tarnybos ataskaitos parengimo data …
                     
                  
                     
                        8.
                     
                     
                        Techninės tarnybos parengtos ataskaitos numeris …
                     
                  
                     
                        9.
                     
                     
                        Patvirtinimas suteiktas/ patvirtinimą suteikti atsisakyta / patvirtintas tipas išplėstas / patvirtinimas panaikintas2
                        
                     
                  
                     
                        10.
                     
                     
                        Patvirtinto tipo išplėtimo priežastis (-ys) (jeigu taikoma): …
                        …
                     
                  
                     
                        11.
                     
                     
                        Patvirtinimo ženklo vieta ant transporto priemonės …
                     
                  
                     
                        12.
                     
                     
                        Vieta …
                     
                  
                     
                        13.
                     
                     
                        Data …
                     
                  
                     
                        14.
                     
                     
                        Parašas …
                     
                  
                     
                        15.
                     
                     
                        Prie šio pranešimo pridedamas patvirtinimą suteikusiai administracinei tarnybai įteiktų dokumentų, kuriuos galima gauti pateikus prašymą, sąrašas.
                     
                  
               (1)  Tipą patvirtinusios / tipo nepatvirtinusios / tipo patvirtinimą panaikinusios (žr. patvirtinimo nuostatas šioje taisyklėje) šalies skiriamasis numeris.
            
               (2)  Išbraukti, kas netinka.
         
      
      
         
            2 PRIEDAS
            Patvirtinimo ženklų išdėstymas
            A PAVYZDYS
            (Žr. šios taisyklės 4.1.4 ir 4.2.4 punktus)
            
               
            a – ne mažiau kaip 8 mm
            Pavaizduotas prie transporto priemonės pritvirtintas patvirtinimo ženklas rodo, kad konkretus transporto priemonės tipas buvo patvirtintas Nyderlanduose (E4) pagal Taisyklę Nr. 26, jo patvirtinimo numeris – 042439. Pirmieji du patvirtinimo numerio skaitmenys rodo, kad suteikiant patvirtinimą 04 serijos pakeitimai jau buvo įtraukti į Taisyklę Nr. 26.
            B PAVYZDYS
            (Žr. šios taisyklės 4.1.5 punktą)
            
               
            a – ne mažiau kaip 8 mm
            Pavaizduotas prie transporto priemonės pritvirtintas patvirtinimo ženklas rodo, kad konkretus transporto priemonės tipas buvo patvirtintas Nyderlanduose (E4) pagal Taisyklę Nr. 26 ir JT taisyklę 24 (1). Pirmieji du patvirtinimo numerio skaitmenys rodo, kad tuomet, kai atitinkami patvirtinimai buvo suteikti, į Taisyklę Nr. 26 buvo įtraukti 04 serijos pakeitimai, o į Taisyklę Nr. 24 jau buvo įtraukti 03 serijos pakeitimai.
            
               (1)  Antrasis taisyklės numeris pateikiamas tik kaip pavyzdys.
         
      
      
         
            3 PRIEDAS
            Iškyšų ir tarpų matmenų nustatymo metodai
            
               1.   
               
                  Kėbulo plokščių užlankų iškyšos aukščio nustatymo metodas
               
            
            
               1.1.   
               
                  Iškyšos H aukštis nustatomas grafiniu būdu, pagal 165 mm skersmens apskritimo kraštą, iš vidaus liečiantį tos dalies, kuri turi būti patikrinta, išorinio paviršiaus išorinę apybrėžą.
               
            
            
               1.2.   
               
                  H yra didžiausias atstumas, matuojamas išilgai tiesios linijos, kertančios 165 mm skersmens apskritimo centrą, nuo minėto apskritimo krašto iki iškyšos išorinės apybrėžos (žr. 1 brėž.).
               
            
            
               1.3.   
               
                  Tais atvejais, jeigu 100 mm skersmens apskritimas tikrinamoje dalyje iš išorės neliečia išorinio paviršiaus išorinės apybrėžos, paviršiaus apybrėža toje vietoje laikomas 100 mm skersmens apskritimo lankas tarp dviejų sąlyčio su išorine apybrėža taškų (žr. 2 brėž.).
               
            
            
               1.4.   
               
                  Išorinio paviršiaus reikiamų dalių brėžinius turi pateikti gamintojas, kad būtų galima išmatuoti pirmiau minėtų iškyšų aukštį.
               
            
            
               2.   
               
                  Prie išorinio paviršiaus pritvirtintos dalies iškyšos matavimo metodas
               
            
            
               2.1.   
               
                  Prie išgaubtojo paviršiaus pritvirtintos sudedamosios dalies iškyšą galima išmatuoti tiesiogiai arba pagal atitinkamą tos pritvirtintos dalies brėžinio pjūvį.
               
            
            
               2.2.   
               
                  Jeigu prie paviršiaus, išskyrus išgaubtąjį paviršių, pritvirtintos sudedamosios dalies iškyšos negalima išmatuoti įprastu būdu, jos matmenys nustatomi pagal atstumo tarp 100 mm skersmens rutulio centro ir plokštės vardinės linijos didžiausią pokytį, jeigu rutuliui visą laiką liečiantis su minėta dalimi jis traukiamas išilgai tos dalies. Šio metodo taikymo pavyzdys pateiktas 3 brėž.
               
            
            
               3.   
               
                  Priekinio žibinto snapelio ir lankelio matavimo metodas
               
            
            
               3.1.   
               
                  Priekinio žibinto išorinio paviršiaus iškyša matuojama horizontalia kryptimi nuo 100 mm skersmens rutulio ir minėto paviršiaus lietimosi taško, kaip parodyta 4 brėž.
               
            
            
               4.   
               
                  Įdubų tarp grotelių elementų arba tarpų tarp tų dalių matmenų nustatymo metodas
               
            
            
               4.1.   
               
                  Atstumas tarp sudedamųjų grotelių dalių įdubų arba tarpų tarp tų dalių – tai atstumas tarp rutulio lietimosi taškus kertančių dviejų plokštumų, kurios statmenos lietimosi taškus jungiančiai linijai. Ši darbo procedūra pavaizduota 5 ir 6 brėžiniuose.
               
            
            
               1 brėž.
            
            
               
            
               2 brėž.
            
            
               
            
               3 brėž.
            
            
               
            
               4 brėž.
            
            
               
            
               5 brėž.
            
            
               
            
               6 brėž.
            
            
               
         
      
      
         
            4 PRIEDAS
            
               Pranešimas
            
            (didžiausias formatas: A4 (210 × 297 mm))
            
                        
                           
                         (1)
                     
                     
                        pateikė: Institucijos pavadinimas:
                        …
                        …
                        …
                     
                  
               
            
                        dėl (2) :
                     
                     
                        bagažo laikiklio, slidžių laikiklio arba radijo įrangos perdavimo ar priėmimo antenos – atskiro techninio agregato – tipo2
                        
                        patvirtinimo
                        patvirtinto tipo išplėtimo
                        nepatvirtinimo
                        patvirtinimo panaikinimo
                        visiško gamybos nutraukimo
                     
                  
               
            
                        Patvirtinimo Nr. …
                     
                     
                        Išplėtimo patvirtinimo Nr. …
                     
                  
                     
                        1.
                     
                     
                        Prekės pavadinimas arba ženklas: …
                     
                  
                     
                        2.
                     
                     
                        Tipas: …
                     
                  
                     
                        3.
                     
                     
                        Gamintojo pavadinimas ir adresas: …
                        …
                     
                  
                     
                        4.
                     
                     
                        Gamintojo atstovo, jei toks yra, pavadinimas ir adresas: …
                        …
                     
                  
                     
                        5.
                     
                     
                        Atskiro techninio agregato charakteristikos: …
                     
                  
                     
                        6.
                     
                     
                        Naudojimo apribojimai, jeigu yra, ir surinkimo instrukcijos: …
                     
                  
                     
                        7.
                     
                     
                        Pavyzdys, reikalingas atskiram techniniams agregatui patvirtinti, buvo pateiktas (data): …
                     
                  
                     
                        8.
                     
                     
                        Patvirtinimo bandymą atliekanti atsakinga techninė tarnyba: …
                     
                  
                     
                        9.
                     
                     
                        Nurodytos tarnybos ataskaitos parengimo data: …
                     
                  
                     
                        10.
                     
                     
                        Nurodytos tarnybos parengtos ataskaitos numeris: …
                     
                  
                     
                        11.
                     
                     
                        Bagažo laikiklio (-ių), slidžių laikiklio (-ių) arba radijo įrangos perdavimo ar priėmimo antenos (-ų)2 kaip atskiro techninio agregato tipas patvirtintas / tipas nepatvirtintas / patvirtintas tipas išplėstas / tipo patvirtinimas panaikintas2.
                     
                  
                     
                        12.
                     
                     
                        Vieta: …
                     
                  
                     
                        13.
                     
                     
                        Data: …
                     
                  
                     
                        14.
                     
                     
                        Parašas: …
                     
                  
                     
                        15.
                     
                     
                        Prie šio pranešimo pridedamas tipą patvirtinusiai tipo patvirtinimo institucijai įteiktų dokumentų, kuriuos galima gauti pateikus prašymą, sąrašas.
                     
                  
               (1)  Tipą patvirtinusios / tipo nepatvirtinusios / tipo patvirtinimą panaikinusios (žr. patvirtinimo nuostatas šioje taisyklėje) šalies skiriamasis numeris.
            
               (2)  Išbraukti, kas netinka.